38. ΝΟΜΟΘΕΤ. ΔΙΑΤΑΓΜΑ υπ’ αριθ. 569 της 26/30 Μαρτ. 1948 (ΦΕΚ Α΄ 77) Περί τρόπου πληρωμής ανταλλάγματος χρήσεως επιτάκτων πλωτών μέσων. Άρθρ.1.-1.Αι κατά τον Νόμ. 4442 «περί ναυτικών εισφορών και ναυλώσεων» ως μεταγενεστέρως ετροποποιήθη και συνεπληρώθη, παρεχόμεναι αποζημιώσεις εις τους πλοιοκτήτας ως αντάλλαγμα χρήσεως δια την επίταξιν παντός πλωτού μέσου καταβάλλονται δια τακτικού χρηματικού εντάλματος εις βάρος της οικείας πιστώσεως του προϋπολογισμού των εξόδων του Υπουργείου Εμπορικής Ναυτιλίας, απαγορευομένης της πληρωμής τούτων απ’ ευθείας εκ των διαχειριστών της παγίας προκαταβολής. 2.Δικαιολογητικά της εκδόσεως του εντάλματος αποτελούσι το κεκυρωμένον αντίγραφον αποφάσεως της υπό του Νόμ. 4442 προβλεπομένης Μονίμου Εκτιμητικής Επιτροπής Ναυτικών Επιτάξεων και Ναυλώσεων και τα υπό του αυτού Νόμου προβλεπόμενα τοιαύτα. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 